EuroBench/eurobench-wiki-lt-topics huggingface dataset:
Tema: Politikai
Urmas Paetas (est. Urmas Paet; g. 1974 m. balandžio 20 d. Talinas, Estija) – estų politikas, užsienio reikalų ministras, buvęs kultūros ministras, Reformierakond partijos narys.
Tema: Paukščiai
Kazuariniai paukščiai (Casuariidae) – strutinių paukščių (Struthioniformes) šeima, priklausanti beketerių (Ratitae) paukščių antbūriui. Tai stambūs neskraidantys paukščiai, kurių sparnai sunykę, o kūnas apaugęs panašiomis į šerius plunksnomis. Jos turi papildomą stiebą, kuris dydžiu prilygsta pagrindiniam. Ant galvų yra raginis šalmas, o galva ir kaklas pliki, ryškių spalvų. Kojų vidurinio piršto nagas ilgas ir aštrus, kurį naudoja gindamiesi. Patinai spalva nesiskiria nuo patelių. Kiaušinius peri ir jauniklius vedžioja patinas. Paplitę Naujosios Gvinėjos ir gretimų salų bei Australijos žemyno šiaurinės dalies tropiniuose miškuose. Šeimoje kelios išnykusios ir dabar gyvenačios 3 rūšys: Šalmuotasis kazuaras (Casuarius casuarius) Nykštukinis kazuaras (Casuarius bennetti) Raudonkaklis kazuaras (Casuarius unappendiculatus)
Tema: Medicina
Hipochondrija (gr. hypochondriakós – 'esantis po krūtinkauliu') – pernelyg didelis susirūpinimas sveikata, ligų ieškojimas jų net nesant. Asmuo, kuriam būdinga hipochondrija, skundžiasi įvairiais simptomais (pvz., širdies plakimu, padidėjusiu prakaitavimu, stuburo, sąnarių skausmais), tačiau atliekant pakartotinius medicinos tyrimus jų priežasties rasti nepavyksta; nepaisant to, asmuo vis tiek dažnai lankosi pas gydytojus, kuriems nepavyksta įtikinti, kad jis fizinių sveikatos problemų neturi, nepaiso jų patarimų. Pasitaiko, kad asmenį vargina įsitikinimas, kad jis serga mirtina liga. Jei patiriama priepuolių, sergantysis dar labiau baiminasi mirties. Hipochondrija tiek pat dažnai pasitaiko ir vyrams, ir moterims. Ją gydant, pasitelkiama psichoterapija, psichotropiniai vaistai.
Tema: Kalnai
Koma Pedrosa (kat. Coma Pedrosa) – viršukalnė Pirėnų kalnuose, Andoros šiaurės vakaruose, La Masanos parapijoje, netoli Andoros, Ispanijos ir Prancūzijos sienų sandūros; aukščiausia vieta šalyje. Aukštis siekia 2943 m. Kalnas piramidės formos, yra ledyninių karų, užpildytų ežerais. Šlaitai apaugę spygliuočių miškais, aukščiau plyti alpinės pievos ir akmenynai. Žiemą kalną dengia sniegas. Koma Pedrosa yra populiarus turistinis Andoros objektas. Į kalną iš Arinsalio kurorto nutiestas keltuvas.
Tema: Medicina
Farmacija – mokslas ir praktinė veikla, apimantys vaistinių medžiagų gavimą, laikymą, perdirbimą, kokybės kontrolę, parengimą gydymo reikalams ir išdavimą. Jos atsiradimas ir raida glaudžiai siejasi su medicina. 1240 m. farmacija atsiskyrė nuo medicinos.
Tema: Paukščiai
Fregatiniai (Fregatidae) – irklakojinių (Pelecaniformes) paukščių šeima. Turi labai ilgus sparnus ir giliai iškirptą uodegą. Kojos trumpos ir silpnos. Snapas ilgas, gale su aštriu kabliu. Žeme juda sunkiai, ant vandens netupia ir nenardo. Skraido labai vikriai. Persekioja įvairius vandens paukščius, kuriuos priverčia išvemti prarytą maistą, kuri čia pat ore pačiumpa. Šeimoje yra 5 rūšys: Puošnioji fregata (Fregata magnificens) Fregata aquila Didžioji fregata (Fregata minor) Mažoji fregata (Fregata ariel) Andreso fregata (Fregata andrewsi)
Tema: Medicina
Lietuvos sveikatos mokslų universiteto Medicinos akademija – Lietuvos sveikatos mokslų universiteto akademinis padalinys, iki 2010 m. – buvęs Kauno medicinos universitetas. Medicinos akademijos centriniai rūmai įsikūrę Kaune, A. Mickevičiaus g. 9.
Tema: Paukščiai
Šiaurės salos rudasis kivis (Apteryx mantelli) – strutinių paukščių (Struthioniformes) būrio paukštis. 2000 metais pripažintas kaip atskira rūšis. Genomas iššifruotas 2015 metais.
Tema: Politikai
Zbignevas Stefanas Mesneris (lenk. Zbigniew Stefan Messner, g. 1929 m. kovo 13 d. Stryjuje – m. 2014 m. sausio 10 d.) – lenkų politikas ir ekonomistas, buvęs LLR Ministras pirmininkas.
Tema: Rašytojai
Gabrielė Giunterytė-Puzinienė, 1815 m. rugsėjo 24 d. Vilnius – 1869 m. rugpjūčio 16 d. Ardilava, Ašmenos apskritis) – lietuvių aristokratė, rašytoja, poetė, dramaturgė, rašiusi lenkų kalba.
Tema: Upės
Didžioji Buba arba Buba, Grandė, Bolola (port. Rio Grande de Buba, Rio Grande) – estuarija Bisau Gvinėjos pietvakariuose, Atlanto vandenyno dalis. Įsiterpia gilyn į žemyną 54 km, plotis ties žiotimis 4 km. Su vandenynu susijungia ties Bolama. Pakrantės labai raižytos, apaugusios mangrovėmis. Tai vienintelė tokia toli žemyną įsiterpusi estuarija Vakarų Afrikoje. Gylis siekia iki 30 m. Didžioji Buba XVI a. atrasta portugalų. Buvo svarbus prekybinis taškas, tačiau dėl bižagų antpuolių vėliau prekyba persikėlė į Žebos estuariją. Prie Didžiosios Bubos yra Bubos, Empados, Bolamos miestai.
Tema: Rašytojai
Karlas Frydrichas Georgas Špiteleris (vok. Carl Friedrich Georg Spitteler; 1845 m. balandžio 24 d. – 1924 m. gruodžio 29 d.) buvo šveicarų poetas, kuris gavo Nobelio literatūros premiją 1919 m. Jis kūrė pesimistines ir heroines poemas.
Tema: Upės
Kubalas (port. Rio Cubal) – upė vakarų Angoloje, Bengelos provincijoje; Katumbelos kairysis intakas. Prasideda Šilengės kalnuose. Teka į šiaurės vakarus plokščiakalniu, vietomis graužiasi kanjonais. Įteka į Katumbelą ties Kajavės kaimu. Prie Kubalo upės įsikūręs Kubalo miestas.
Tema: Futbolas
Nyderlandų Antilų vyrų futbolo rinktinė – Nyderlandų Antilus atstovavusi nacionalinė futbolo komanda, kuri buvo kontroliuojama Nyderlandų Antilų futbolo asociacijos (Nederlands Antilliaanse Voetbal Unie). Rinktinė nedalyvavo nė viename pasaulio čempionate. 2010 m. išformavus Nyderlandų Antilus, ši rinktinė panaikinta, o jos pasekėja tapo Kiurasao vyrų futbolo rinktinė.
Tema: Paukščiai
Čilinis flamingas (Phoenicopterus chilensis) – flaminginių (Phoenicopteridae) šeimos paukštis. Labai artimos rūšys paprastasis flamingas ir didysis flamingas, su kuriomis Čiliniai flamingai anksčiau dažnai buvo laikomi viena rūšimi. Tai dideli paukščiai, 110–130 cm. Paplitę Pietų Amerikos vidutinio klimato regionuose, taip pat atvežtas į Vokietiją bei Nyderlandus. Kaip ir visi flamingai, deda po vieną baltą kiaušinį. Plunksnos rausvesnės nei Didžiojo flamingo, tačiau blyškesnės nei Karibų flamingo. Nuo šių kitų rūšių gali būti atskirtas pagal pilkšvas kojas su rožiniais „keliais“, taip pat turi juodesnį snapą. Pirmasis Čilinis flamingas laikytas Europos zoologijos sode buvo 1958 m. Šveicarijoje, Bazelyje.
Tema: Futbolas
Nepalo vyrų futbolo rinktinė – Nepalui atstovaujanti nacionalinė futbolo komanda, kurią kontroliuoja Nepalo futbolo asociacija. Rinktinė nedalyvavo nė viename pasaulio ar žemyno čempionate.
Tema: Rašytojai
Knutas Hamsunas (norv. Knut Hamsun, tikroji pavardė Pedersenas, 1859 m. rugpjūčio 4 d. – 1952 m. vasario 19 d.) – žymus norvegų rašytojas, impresionistas, savo literatūrinę veiklą pradėjęs po ilgų klajonių JAV. 1920 m. už romaną „Žemės palaima" apdovanotas Nobelio literatūros premija. Per Antrąjį pasaulinį karą bendradarbiavo su hitlerininkais, dėl to vėliau buvo teisiamas ir sulaukė visuomenės pasmerkimo.
Tema: Kalnai
Viklou kalnai (air. Slébhte Chill Mhantáin) – kalnynas pietrytinėje Airijos dalyje, Airijos Respublikoje. Ši kalnų grandinė tęsiasi nuo pietinės Dublino grafystės, visa Viklou grafyste ir užsibaigia Veksfordo grafystėje. Kalnai priklausantys, Viklou kalnynui, pasauliniu mastu nėra labai dideli ir neviršyja 1000 m, tačiau Airijoje jie vieni didžiausių (po Macgillycuddy's Reeks kalnyno). Viklou kalnais teka Sleinis (air. Abhainn na Slaine), kurioje pastatyta hidroelektrinė. Dėl žvejybos, gražių peizažų ir plaukiojimo upe Viklou slėniai pamėgti turistų. Kalnuose įsikūręs Glendalo vienuolynas (air. Gleann Dá Locha).
Tema: Upės
Švento Lauryno įlanka (pranc. Golfe du Saint-Laurent, angl. Gulf of Saint Lawrence) – didžiausia pasaulyje estuarija, esanti Atlanto vandenyne, prie pietrytinių Kanados krantų. Susidaro išplatėjus Šv. Lauryno upei, nešančiai vandenis iš Didžiųjų ežerų. Nuo vandenyno atskirta Niufaundlando ir Keip Bretono salomis. Jungiasi Kaboto sąsiauriu. Šiaurėje remiasi į Labradoro pusiasalį. Įlankoje yra Antikosčio, Princo Edvardo, Magdalenos salos. Pagal hidrologinį režimą Šv. Lauryno įlanka laikoma pusiau uždara. Plotas 249 tūkst. km². Gylis iki 538 m. Potvynių aukštis iki 2 m. Nuo gruodžio iki gegužės įlanką dengia ledai. Pasitaiko ledkalnių. Žvejyba. Pavasarį į įlankos pakrantes susirenka tūkstančiai ruonių vesti jauniklių. Svarbiausi uostai: Kvebekas, Set Ilis (Šv. Lauryno upės žiotyse).
Tema: Kalnai
Džabal Šamsas (arab. جبل شمس = Ǧabal Šams 'saulės kalnas') – aukščiausias kalnas Omano šiaurės rytuose, priklausantis Hadžaro kalnų grandinei. Aukštis 3075 metrų. Kalnas yra 240 km nuo Maskato. Vasaros metu laikosi ~20 °C temperatūra, o žiemos metu atšąla iki 0 °C.
Tema: Filmai
Mamma Mia! (dar kitaip vad. Mamma Mia! The Movie) – 2008 m. miuziklas, iš spektaklio paverstas filmu. Paremtas pop grupės ABBA dainomis. Meryl Streep vaidina vienišą motiną Donna Sheridan. Pierce Brosnan, Colin Firth ir Stellan Skarsgård vaidina tris galimus Donos dukters Sophie (Amanda Seyfried) tėvus.
Tema: Medicina
Fosfenas – reiškinys, apibrėžiamas kaip gebėjimas matyti šviesą šviesai iš tikrųjų nepatenkant į akį. Žodis phosphene kilęs iš graikų kalbos žodžių phos („šviesa“) ir phainein („rodyti“). Fosfenas, sukeltas judėjimo ar garso, gali būti susijęs su regos nervo uždegimu.
Tema: Politikai
Eitanas Finkelšteinas (rus. Эйтан Финкельштейн; g. 1942 m. sausio 7 d. Sverdlovske, Rusijos TFSR, TSRS) – TSRS disidentas, žmogaus teisių gynėjas, fizikas, publicistas, kritikas, politologas.
Tema: Medicina
Haimorìtas (lot. sinusitis maxillaris) – prienosinio ančio (žandinio, arba Haimoro ančio) glevinės uždegimas; vienas iš sinusitų. Pavadintas pagal šį antį aprašiusį anglų anatomą Natenjelį Haimorą (1613–1685 m.).
Tema: Futbolas
Haičio vyrų futbolo rinktinė – Haičiui atstovaujanti nacionalinė futbolo komanda, kurią kontroliuoja Haičio futbolo federacija. Rinktinė dalyvavo 2 pasaulio čempionatuose (1974 ir 2026 m.), 8 CONCACAF Aukso taurės čempionatuose. Aukščiausias pasiekimas 2007 metais laimėta Karibų taurė bei 1973 m. laimėtas CONCACAF čempionatas.
Tema: Politikai
Julius Jevelovskis (1874 m. gegužės 6 d. Vilijampolėje – 1951 m. balandžio 15 d. Londone) – Lietuvos žydų kilmės Laisvojo Dancigo miesto politikas, verslininkas.
Tema: Futbolas
2025–2026 m. Ligat ha'Al – Izraelio aukščiausioji futbolo lyga. Sezonas prasidėjo 2025 m. rugpjūčio 26 d., baigėsi 2026 m. gegužės d. Dalyvavo 14 komandų. Dėl rėmimo sutarčių dar žinoma kaip 2025–2026 m. Ligat TOTO Winner
Tema: Filmai
Hanibalas: Pradžia (angl. Hannibal Rising) – JAV 2007 metų filmas apie Hanibalą Lekterį. Šis filmas pasakoja apie „Raudonojo drakono“, „Hanibalo“ ir „Avinėlių tylėjimo“ priešistorę. Juosta filmuota Barrandov Studios Prahoje.
Tema: Rašytojai
Jasmina Kadra (pranc. Yasmina Khadra, arab. ياسمينة خضراء reiškia „žaliasis jazminas“; tikr. Mohamedas Muleseulas (Mohammed Moulessehoul) g. 1955 m. sausio 10 d.) – Prancūzijoje gyvenantis Alžyro rašytojas.
Tema: Paukščiai
Paprastasis kamaninis kolibris (Mellisuga helenae) – čiurlinių paukščių (Apodiformes) būrio, kolibrinių (Trochilidae) šeimos, kamaninių kolibrių (Mellisuga) genties paukštis. Tai smulkiausia žinoma pasaulio paukščių ir smulkiausia žinoma pasaulio šiltakraujų stuburinių gyvūnų rūšis.
Tema: Upės
Pandaruanas (malaj. Sungai Pandaruan) – tarptautinė upė, esanti Borneo saloje. Sudaro Brunėjaus ir Malaizijos tarptautinių sienų dalį. Upė atskiria Limbango rajoną, Saravaką, Malaiziją ir Temburongo rajoną, Brunėjaus anklavą. Įteka į Brunėjaus įlanką. Upėje teikiamos kelto paslaugos.
Tema: Rašytojai
Kleopas Jurgelionis (1886 m. sausio 17 d. Virbališkiai, Kupiškio valsčius – 1963 m. gruodžio 24 d. Riversaidas, palaidotas Čikagoje) – Lietuvos poetas, kritikas, vertėjas, žurnalistas.
Tema: Filmai
Shinobi: Heart Under Blade – 2005 fantastinė Japonijos veiksmo drama. Filme pasakojame apie šinobius (shinobi), kovotojus įvaldžiusius neįtikėtinas galias ir tuo keliančius grėsmę šalies valdžiai. Filmo pagrindiniai veikėjai yra du įsimylėję jaunuoliai iš priešiškų klanų, kurių karas tęsiasi amžius.
Tema: Medicina
Infekcija (lot. infectio – užkrėtimas) – už(si)krėtimas, ligą sukeliančių mikroorganizmų patekimas į žmogaus ar gyvūno organizmą. Mokslas, kuris nagrinėja infekcinius procesus, vadinamas infektologija.
Tema: Filmai
Greiti ir įsiutę 3: Tokijo lenktynės (angl. The Fast and the Furious: Tokyo Drift) – 2006 m. JAV veiksmo filmas. Tai „Greiti ir įsiutę“ ir „Greiti ir įsiutę 2“ filmų tęsinys, tačiau šios dalies scenarijus tiesiogiai nesisieja su nei viena iš pirmųjų dalių. Vaidina Lucas Black, Bow Wow, Sung Kang, Brian Tee ir Nathalie Kelley. Veiksmas sukasi apie nelegalias lenktynes Tokijuje, Japonijoje. Išleidimo metu filmas sulaukė nevienareikšmiškų kritikų vertinimų: buvo giriamas už lenktynių scenas, bet kritikuojamas dėl scenarijaus ir aktorių vaidybos. Vėlesniais metais „Tokijo lenktynės“ sulaukė palankesnių vertinimų, o kai kurie komentatoriai jį laiko vienu geriausių visos franšizės filmų. Kitas serijos filmas – „Greiti ir įsiutę 4“ – buvo išleistas 2009 m.
Tema: Paukščiai
Paukščių žiedavimas – paukščiai yra žieduojami siekant nustatyti jų migracijos kelius bei kai kuriems jų biologijos faktams tirti. Žiedavimo metodas yra paprastas ir patikimas: mažas lengvas žiedelis, uždedamas paukščiui ant kojos. Žiedas tampa tarsi paukščio tapatybės kortelė. Vėliau, kur nors tą paukštį pagavus, radus žuvusį ar kitaip perskaičius jo žiedo numerį, galima nustatyti kur, kokio amžiaus ir kokiomis aplinkybėmis jis buvo žieduotas, kokiu greičiu ir kokį atstumą jis nukeliavo, koks likimas jį ištiko. Kai kurie paukščiai žieduojami ir spalvotais plastiko žiedais ant kaklo, sparno ar kojos. Stambūs retesni paukščiai kartais žymimi specialiais mikrosiųstuvais. Europoje paukščiai žieduojami daugumoje valstybių. Kiekvienoje šalyje gaminami ir specialiai tai šaliai skirti žiedai, kurie pažymėti šalies arba miesto, kuriame įsikūręs žiedavimo centras, pavadinimu. Greta šio užrašo įspaustas unikalus, sudarytas iš raidžių ir skaičių, kodas. Radus paukščio žiedą, būtina apie jį pranešti šalies žiedavimo centrui. Ši informacija yra labai vertinga paukščių žieduotojams ir suteikia žinių apie paukščių judėjimo maršrutus, jų gyvenimo trukmę, paukščio žiedavimo aplinkybes.
Tema: Politikai
Gustavas Radbruchas (vok. Gustav Radbruch; 1878 m. lapkričio 21 d. Liubeke – 1949 m. lapkričio 23 d. Heidelberge, Vokietija) – vokiečių teisininkas, teisėtyrininkas, teisės filosofas, profesorius, Reicho teisingumo ministras (Veimaro Respublikoje 1923 m.).
Tema: Kalnai
Pamyro Alajus – kalnų sistema Centrinėje Azijoje, kurį sudaro trys dalys: Gisaro Alajaus kalnagūbris, Tadžikijos žemuma ir Pamyro kalnai. Šis kalnų masyvas yra tarp Ferganos slėnio šiaurėje ir Amudarjos aukštupio (Piandžas-Vachandarja) pietuose. Didžioji jo dalis yra Tadžikijoje, šiaurrytinė dalis – Kirgizijoje, vakarinė – Uzbekijoje. Rytinis ir dalis pietinio Pamyro kalnų masyvo pakraščiai siekia Kiniją ir Afganistaną.
Tema: Kalnai
Adrar Iforas (pranc. Adrar de Iforas) arba Adrar Ifogas (Adrar des Ifoghas) – plokščiakalnis pietų Sacharoje, Malio teritorijoje (Kidalio regionas). Aukštis siekia 890 m. Sudarytas iš granito, smiltainio, ryškūs eroziniai dariniai. Masyvą kerta vadės, kurių pakrantėse auga akacijų ir kserofitinių žolių sąžalynai. Adrar Ifore rasta senovinių petroglifų, priešistorinių žmonių palaikų.
Tema: Upės
Omas – upė Etiopijos vakaruose. Prasideda Etiopijos kalnyne, teka į pietus, įsilieja į Turkanos ežerą. Bendras nuokrytis – 2000 m. Upė slenkstėta, yra keletas krioklių. Didžiausias intakas – Gibe upė. Upės slėnyje, žemupyje, rasta daug svarbių paleoantropologijai fosilijų. Įtrauktas į UNESCO pasaulio paveldo sąrašą. Čia rastos seniausios Homo sapiens fosilijos (195 000 m). 2,4 mln metų amžiaus akmeniniai įrankiai.
Tema: Upės
Estuarija (lot. aestuarium – užtvindomos upės žiotys) – pereinamoji vieta žiotyse, kurioje susilieja gėlas upės ir sūrus jūros vanduo. Esminis estuarijos požymis – potvynių veikiamo jūros (vandenyno) vandens maišymasis su upės vandeniu (tuo skiriasi nuo lagūnos). Jeigu jūros potvyniai yra nežymūs, ir bangavimas ar jūros srovės nepajėgia nuplauti upės nešmenų, paprastai formuojasi delta, o ne piltuvo formos estuarija. Estuarijos linkusios susidaryti Žemės plutos žemėjimo vietose (tektoniniai judesiai), kai jūra po truputį užlieja upių slėnius. Didžiausią planetoje La Platos estuariją formuoja susiliejusios Paranos ir Urugvajaus upės Pietų Amerikoje. La Plata skiria Argentiną ir Urugvajų, šiaurinėje jos pakrantėje įsikūręs Montevidėjas, o pietinėje – Buenos Airės. La Platos ilgis 290 km, plotis 48 km. Estuarijas turi Obė, Jenisėjus, Temzė, Luara, Elbė, Sena ir kt.
Tema: Politikai
Arnoldas Švarcenegeris (vok. Arnold Alois Schwarzenegger; g. 1947 m. liepos 30 d. Talis, Austrija) – Austrijos ir JAV, aktorius, verslininkas, filantropas, politikas, buvęs sunkumų kilnotojas ir kultūristas. 2003-2011 metais dvi kandencijas ėjo Kalifornijos gubernatoriaus pareigas. Švarcenegeris pradėjo kilnoti sunkumus būdamas 15 metų. Dvidešimties metų laimėjo Misterio Visatos (angl. Mr. Universe) titulą, o po to septynis kartus laimėjo Mr. Olympia konkursą. Iki šiol Švarcenegeris yra iškili kultūrizmo figūra, apie sportą yra parašęs daug knygų ir straipsnių. Arnold sporto festivalis, laikomas vienu pagrindinių kultūrizmo varžybų, yra pavadintas Švarcenegerio garbei. Švarcnegeris laikomas vienų geriausių visų laikų kultūristų, iškiliausių šio sporto ambasadoriumi. Švarcenegeris pelnė pasaulinę šlovę kaip Holivudo veiksmo filmų aktorius. Jį išgarsino 1982 metų filmas Konanas Barbaras. 1984 metais jis suvaidino James Cameron pasaulinės sėkmės sulaukusiame mokslinės fantastikos trileryje „Terminatorius”. Vėliau jis toliau įkūnijo Terminatoriaus vaidmenį kitose filmuose: „Terminatorius 2: paskutinio teismo diena”, „Terminatorius 3: mašinų sukilimas”, „Terminatorius: Pradžia”. Jis taip pat vaidino ir kituose komercinės sėkmės sulaukusiuose filmuose, tokiuose kaip „Grobuonis“, „Vaikų darželio policininkas“, „Viską prisiminti“ ir kiti. Pirmą kartą Švarcenegeris buvo išrinktas į Kalifornijos gubernatoriaus postą kaip Respublikonų partijos kandidatas 2003 metų spalio 7 dieną specialiuose atšaukiamuosiuose rinkimuose. Jis pakeitė tuometinį gubernatorių Gray Davis. 2011 metais Švarcenegeris baigė savo antrąją kadenciją ir grįžo į vaidybą. A. Švarcenegeris turi dviejų valstybių pilietybes. Nuo 1983 metų yra natūralizuotas JAV pilietis, tačiau išlaiko ir įgimtą Austrijos pilietybę, visiškai pripažintą Austrijos Respublikos.
Tema: Paukščiai
Somalinis strutis (Struthio molybdophanes) – strutinių paukščių (Struthioniformes) būrio stambus neskraidantis paukštis. Anksčiau laikytas afrikinio stručio porūšiu, tačiau 2014 m. pripažintas atskira rūšimi, remiantis reprodukcine izoliacija nuo kitų stručių, ką patvirtina mitochondrinės DNR analizė.
Tema: Filmai
Krikštatėvis – epinis kriminalinis filmas, pasakojantis apie 1945–1955 m. veikiančią organizuoto nusikalstatumo grupuotę, ją valdančią giminę ir jos santykius. Plačiai pripažįstamas kaip žymus, teigiamai vertinamas filmas. Mario Puzo scenarijų rašė besiremdamas savo romanu „Krikštatėvis“. Pelningiausias 1972 m. filmas JAV ir kurį laiką pelningiausias kino istorijoje, bilietų kasose viso surinkęs 246–287 mln. JAV dol. Vėliau pastatytos dar dvi filmo dalys: „Krikštatėvis 2“ (1974 m.) ir „Krikštatėvis 3“ (1990 m.).
Tema: Kalnai
Arabijos–Indijos kalnagūbris – povandeninis kalnagūbris Indijos vandenyno šiaurės vakaruose. Driekiasi 3700 km, nuo Adeno įlankos iki Rodrigeso salos. Plotis – 300–650 km. Būdingas gylis virš gūbrio – 2500-3000 m, mažiausias – 1271 m. Kalnagūbris smarkiai suskaidytas. Jo šlaituose driekiasi gilūs lūžiai, siekiantys iki 6492 m gylį.
Tema: Filmai
Migla (angl. The Mist) – 2007 m. JAV mistinis siaubo filmas, paremtas to paties pavadinimo Stiveno Kingo romanu. Filmas pasakoja apie kariškių eksperimentus, kurie atvėrė kelią į kitą matavimą ir užtraukė nelaimę gretimais esančio miestelio gyventojams.
Tema: Medicina
Organų donorystė – žmogaus organų, skirtų naudoti žmogui, savanoriškas ir neatlygintinas davimas . Jei ligoniui reikalinga inksto ar kepenų transplantacija, pasaulyje plačiai praktikuojama gyvoji donorystė. Gyvajai donorystei nepakanka donoro sutikimo, ją reglamentuoja įstatymai. Iš mirusio žmogaus be jau minėtų organų persodinimui taip pat gali būti paimama širdis, plaučiai, kasa, ragenos. Didžiojoje daugumoje šalių žmogus laikomas mirusiu, konstatavus smegenų mirtį. Be to, Lietuvos įstatymai draudžia imti audinius ir organus žmogaus, kuris būdamas gyvas raštu pareiškė nesutikimą, kad po mirties jo audiniai ir organai būtų panaudoti transplantacijai. Jeigu žmogus prieš mirtį savo valios raštu neišreiškė, atsiklausiama mirusiojo artimųjų.
Tema: Kalnai
Harudžas (arab. هروج) – didelis vulkaninis laukas, centrinėje Libijos dalyje, užimantis 45 000 km² plotą. Harudžo vulkaniniame lauke yra apie 150 ugnikalnių, kai kur pakylančių į 1200 m aukštį.
Tema: Kalnai
Latos kalnas (angl. Lata Mountain) – kalnas, stūksantis Ramiojo vandenyno saloje Tau. Tai aukščiausia Manua salų ir visos Amerikos Samoa valdos sala. Aukštis – 966 m. Kalnas yra rytinėje salos pusėje ir patenka į Amerikos Samoa nacionalinį parką. Pietuose stačiais skardžiais leidžiasi į vandenyną. Latos kalnas yra vulkaninės kilmės – tai sudūlėjusio skydinio ugnikalnio liekana (šiaurinė pusė). Jo buvusios kalderos ir pietinės dalies vietoje dabar yra jūros įlanka.
Tema: Medicina
Kretinizmas – skydliaukės hipofunkcija; dėl skydliaukės funkcijos sutrikimo arba chroniško jodo trūkumo atsirandanti liga, pasireiškianti suprastėjusiu intelekto vystymusi arba protiniu atsilikimu ir skeleto augimo arba kūno proporcijų iškraipymu. Ligos eiga gali būti visiškai arba dalinai sustabdyta įvedant pilnavertę mitybą, dirbtinai mitybą papildant trūkstamu jodo kiekiu, gydymą tinkamais skydliaukės hormonais pradėjus ankstyvoje ligos stadijoje.
Tema: Rašytojai
Rabindranatas Tagorė (bengal. Robyndronath Thakur; 1861 m. gegužės 7 d. Kalkutoje – 1941 m. rugpjūčio 7 d.) – žymus indų poetas, kompozitorius, prozininkas, dramaturgas, visuomenės veikėjas. Už eilėraščių rinkinį „Aukojimo giesmės“ („Gytandžali“ 1910), paties išverstą į anglų kalbą, tapo 1913 m. Nobelio literatūros premijos laureatu.
Tema: Futbolas
2025–2026 m. moterų Serie A (it. Serie A 2025-2026 (calcio femminile)) – aukščiausioji Italijos moterų futbolo lyga. Sezonas prasidėjo 2025 m. spalio 5 d. ir baigėsi 2026 m. gegužės 17 d.
Tema: Paukščiai
Nandai (Rhea) – nandinių paukščių (Rheiformes) būrio gentis. Išvaizda panašūs į afrikinius stručius, tačiau yra mažesni: aukštis 150 cm, svoris – apie 30 kg. Kojos su 3 pirštais, sparnai gana gerai išsivystę, tačiau skraidyti netinka. Bėgdami šie paukščiai sparnais palaiko pusiausvyrą. Galva, kaklas ir šlaunys yra apaugę plunksnomis, o sparnai turi po nagą gale, kuriuo jie ginasi nuo priešų. Tai bendruomeniniai paukščiai, gyvenantys grupėmis. Poravimosi metu patinai griausmingu balsu vilioja pateles ir įspūdingai demonstruoja savo plunksnas. Vienas patinas apvaisina iki 12 patelių. Po to jis įrengia lizdą, į kurį visos patelės sudeda iki 60 kiaušinių (vieno kiaušinio masė – 600–700 g). Kiaušinius peri ir jaunikliais rūpinasi tik patinai, o patelės pasitraukia ir ieško kito patino. Paplitę Pietų Amerikos stepėse.
Tema: Filmai
Amerikos psichopatas (angl. American Psycho) – 2000 m. JAV satyrinis siaubo filmas, pasižymintis ypatingu žiaurumu, atviromis sekso scenomis, vaizduojanti narkotikų vartojimą. Filmas – to paties pavadinimo Bret Easton Ellis romano adaptacija. Filmo pajamos siekė 34 mln. JAV dol.
Tema: Medicina
Histokompatibilumo antigenai (HLA antigenai, angl. histocompatibility antigen) – proteinai, randami ant daugelio organizmo ląstelių paviršiaus, vadinami žmogaus leukocitų antigenais. Imuninė sistema naudoja HLA antigenus atskirti, kurios ląstelės priklauso organizmui, kurios ne. Kai imuninė sistema neatpažįsta ląstelės antigeno, sukuriami antikūnai, skirti šitos ląstelės sunaikinimui. Šitaip organizmas atpažįsta ir sunaikina infekcijas sukeliančias bakterijas, virusus, navikines ląsteles ir svetimkūnius (rakštis ir t. t.). Tokiu būdu imuninė sistema gina organizmą nuo medžiagų, kurios patenka į organizmą ir gali jam pakenkti. Šiuos antigenus pirmą kartą 1958 m. aprašė Žanas Dosė (Jean Dausset).